Cassandre
Store norske leksikon,Kunst og estetikk,Bokkunst og skrift,Grafisk design
Cassandre var en fransk maler og plakatkunstner. Han kom til Paris i 1915, hvor han utdannet seg som maler ved Académie Julian. Fra 1922 begynte han å arbeide med reklameplakater, og var i mellomkrigstiden Frankrikes mest originale plakatkunstner. Hans stiliserte, art deco-inspirerte plakatstil er utviklet av kubismen og bygger på en sterk forenkling. Cassandres plakater fikk stor innflytelse på reklamekunsten i første halvdel av 1900-tallet.
Hans kjente «Dubo Dubon Dubonnet»-plakater fra 1932 var blant de første reklameplakater laget spesielt med henblikk på å skulle leses fra kjøretøyer i fart, og han introduserte ideen med å formidle budskapet gjennom en serie plakater som skulle leses i rask rekkefølge. Han eksperimenterte også med typografi, og har skapt flere typesnitt. Fra slutten av 1930-årene forlot han plakatkunsten og arbeidet først og fremst med scenedekorasjoner. Les mer i Store norske leksikon plakat reklame art deco kubismen